उल्लंघन करने वालों का परिवहन राजस्व विभाग के अधिकारी भी करेंगे चालान
दिल्ली सरकार ने जारी किया नोटिफिकेशन
भास्करन्यूज | नई दिल्ली
दिल्लीसरकार द्वारा 1 जनवरी से 15 जनवरी के बीच घोषित ऑड-इवेन स्कीम का उल्लंघन करने वाले वाहन चालकों को दो हजार रुपए का चालान किया जाएगा। दिल्ली सरकार द्वारा जारी नोटिफिकेशन में उल्लंघन करने वाले वाहन चालकों का चालान करने का अधिकार दिल्ली पुलिस के साथ-साथ राजस्व एवं परिवहन विभाग के अधिकारियों को भी दिया गया है।
नोटिफिकेशन के तहत दिल्ली पुलिस और परिवहन विभाग के हेड कांस्टेबल या उससे सीनियर रैंक के अधिकारी उल्लंघन करने वाले वाहन चालकों का चालान कर सकेंगे। इसके अलावा राजस्व विभाग के मंडल आयुक्त द्वारा प्राधिकृत किए गए अधिकारी के पास भी उल्लंघन करने वाले वाहनों के चालान का अधिकार होगा। चालान की राशि दिल्ली सरकार के परिवहन विभाग में मेजर हेड 0041, वाहन कर और 101-आईएमवी (शुल्क एवं जुर्माना) में जमा कराई जाएगी।
{ राष्ट्रपति, उप-राष्ट्रपति के वाहन
{प्रधानमंत्री के वाहन
{राज्यों के राज्यपालों के वाहन
{मुख्य न्यायाधीश के वाहन
{लोक सभा अध्यक्ष के वाहन
{संघ के मंत्रियों के वाहन
{लोकसभा एवं राज्यसभा के नेता प्रतिपक्ष के वाहन
{राज्यों तथा संघ शासित प्रदेशों के मुख्य मंत्रियों के वाहन (दिल्ली के सीएम के वाहन के अतिरिक्त)
{सर्वोच्च न्यायालय के न्यायाधीशों के वाहन
{राज्यसभा के उप-सभापति का वाहन
{लोकसभा के उपाध्यक्ष का वाहन
{संघ राज्य क्षेत्र के उपराज्यपालों के वाहन
{दिल्ली उच्च न्यायालय के न्यायाधीशों के वाहन
{लोकायुक्त का वाहन
{एम्बुलेंस, दमकल, अस्पताल, जेल, शव वाहन जैसे आपातकालीन वाहन, पुलिस, परिवहन, मंडलीय आयुक्त द्वारा प्राधिकृत वाहन, अर्ध सैनिक बल के वाहन
{रक्षा मंत्रालय की नंबर प्लेटों वाले वाहन
{पायलट/एस्कार्ट वाले वाहन, विशेष सुरक्षा बल (एसपीजी) के वाहन, सीडी नंबर वाले दूतावास के वाहन
{सीएनजी से चलने वाले वाहन (इंद्रप्रस्थ गैस लिमिटेड का स्टीकर आवश्यक), इलेक्ट्रिक और हाइब्रिड वाहन, आपातकालीन चिकित्सा के लिए उपयोग में लाए जा रहे वाहन (विश्वास आधारित)।
इन वाहनों को रहेगी छूट
नोटिफिकेशन की पांच प्रमुख बातें
}निजीवाहन जिनका रजिस्ट्रेशन नंबर विषम अंक यानि 1,3,5,7,9 से समाप्त होता है, उनका महीने की समसंख्यक तिथियों यानी 2,4,6,8,10,12 को चलाना निषेध होगा। इसी तरह जिन निजी वाहनों के रजिस्ट्रेशन नंबर का आखिरी अंक 0,2,4,6,8 है उनको 1,3,5,7,9 और 11 जनवरी को नही चलाया जा सकेगा।
}यह प्रतिबंध अन्य राज्यों में पंजीकृत निजी वाहनों पर भी लागू होगा।
}ऑड-इवेन स्कीम सुबह 8 बजे से रात्रि आठ बजे के बीच लागू होगा। यह प्रतिबंध रविवार को नहीं होगा।
}इस प्रतिबंध से 25 श्रेणियों में आने वाले वाहनों को छूट मिलेगी।
}उल्लंघन करने वाले वाहनों पर मोटर वाहन अधिनियम 1988 की धारा 194 की उपधारा (1) के प्रावधानों के तहत दो हजार रुपए का जुर्माना लगाया जाएगा।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva awa_Deva hin_Deva hin_Deva awa_Deva bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva